CELEX: C2005/205/33
Language: sl
Date: 2005-08-20 00:00:00
Title: Sodba Sodišča prve stopnje z dne 15. junija 2005 v zadevi T-349/03, Corsica Ferries France SAS proti Komisiji Evropskih skupnosti (Državne pomoči — Ničnostna tožba — Pomoč za prestrukturiranje — Odločba, ki pomoč razglaša za združljivo s skupnim trgom — Smernice Komisije — Obveznost obrazložitve — Spoštovanje pogojev — Omejenost pomoči na minimum)

20.8.2005   
            
            
               SL
            
            
               Uradni list Evropske unije
            
            
               C 205/19
            
         
      SODBA SODIŠČA PRVE STOPNJE
   
   z dne 15. junija 2005
   v zadevi T-349/03, Corsica Ferries France SAS proti Komisiji Evropskih skupnosti (1)
   
   (Državne pomoči - Ničnostna tožba - Pomoč za prestrukturiranje - Odločba, ki pomoč razglaša za združljivo s skupnim trgom - Smernice Komisije - Obveznost obrazložitve - Spoštovanje pogojev - Omejenost pomoči na minimum)
   (2005/C 205/33)
   Jezik postopka: francoščina
   V zadevi T-349/03, Corsica Ferries France SAS, s sedežem v Bastiji (Francija), ki jo zastopata S. Rodrigues in C. Scapel, avocats, z naslovom za vročanje v Luxembourgu, proti Komisiji Evropskih skupnosti (zastopnika: C. Giolito in H. van Vliet, z naslovom za vročanje v Luxembourgu), ob intervenciji Francoske republike (zastopnika: G. de Bergues in S. Ramet, z naslovom za vročanje v Luxembourgu) in ob sodelovanju Société nationale maritime Corse-Méditerranée (SNCM) SA, s sedežem v Marseillu (Francija), ki jo je sprva zastopal H. Tassy, nato pa O. d'Ormesson in A. Bouin, avocats, zaradi predloga za razglasitev ničnosti Odločbe Komisije 2004/166/ES z dne 9. julija 2003 o pomoči za prestrukturiranje, ki jo Francija namerava izplačati Société nationale maritime Corse-Méditerranée (SNCM) (UL 2004, L 61, str. 13), je Sodišče prve stopnje (tretji senat), v sestavi M. Jaeger, predsednik, V. Tiili, sodnica, in O. Czúcz, sodnik, sodni tajnik: I. Natsinas, administrator, dne 15. junija 2005 razglasilo sodbo, katere izrek se glasi:
   
               1.
            
            
               Odločba Komisije 2004/166/ES z dne 9. julija 2003 o pomoči za prestrukturiranje, ki jo Francija namerava izplačati Société nationale maritime Corse-Méditerranée (SNCM) se razglasi za nično.
            
         
               2.
            
            
               Komisija nosi stroške tožeče stranke in svoje stroške.
            
         
               3.
            
            
               Francoska republika in SNCM nosita svoje stroške.
            
         
      (1)  UL C 7, 10.1.2004.